აკირა ტაკარადა

აკირა ტაკარადა

აკირა ტაკარადა ( 宝田 明, ტაკარადა აკირა; დ.29 აპრილი, 1934|, 1934 – გ. 14 მარტი, 2022) — იაპონელი მსახიობი, რომელიც ყველაზე მეტად ცნობილია „გოძილას“ ფილმების სერიაში შესრულებული როლებით.

ადრეული ცხოვრება

აკირა ტაკარადა დაიბადა იაპონიის ბატონობის ქვეშ მყოფ კორეაში და გარკვეული დრო ცხოვრობდა მანჯურიაში, ჩინეთში. მისი მამა მუშაობდა ინჟინრად სამხრეთ მანჯურიის რკინიგზაზე.  ომის შემდეგ ის დარჩა ხარბინში და შეეძლო ლაპარაკი მანდარინულ ჩინურად და ინგლისურად.

სამსახიობო კარიერა
აკირა ტაკარადა ოჯახთან ერთად გადავიდა მოკავშირეების მიერ ოკუპირებულ იაპონიაში 1948 წელს. იგი შეუერთდა კომპანია Toho-ს, რომელიც ძირითადად ფილმების წარმოებითა და გავრცელებით, ასევე თეატრალური წარმოდგენების გამართვით არის დაკავებული, როგორც მათი „ახალი სახეების“ (New Face) პროგრამის ნაწილი, 1953 წლის აპრილში. მისი დებიუტი შედგა ფილმში „და შემდეგ ჩამოკრა თავისუფლების ზარმა“ (And Then the Liberty Bell Rang). აქ ტაკარადას ჰქონდა მცირე როლი, პედაგოგის, ფუკუძავა იუკიჩის, ბიოგრაფია., p.154. 

მსახიობის დიდი წარმატება მოვიდა, როდესაც მას მისცეს სამხედრო-საზღვაო მყვინთავის, ჰიდეტო ოგატას როლი ორიგინალურ „გოძილაში“ (1954). მას Toho-შ- პოპულარულ მსახიობად ქცევაში დაეხმარა მიმზიდველი გარეგნობა და ქარიზმატული, დახვეწილი პერსონაჟის იმიჯი. ტაკარადა „გოძილას“ სერიებში მონაწილეობას აქტიურად აგრძელებდა. ის გადაიღეს შემდეგ ფილმებში: „მოთრა გოძილას წინააღმდეგ“ (1964), „ასტრო-მონსტრის შემოსევა“ (1965) და „გოძილა  ზღვის მონსტრის წინააღმდეგ“ (1966). მსახიობი დაბრუნდა სერიაში 1992 წელს ფილმით „გოძილა მოთრას წინააღმდეგ“და კვლავ გამოჩნდა ფილმში „გოძილა: ფინალური ომები“ (2004). ტაკარადამ Toho-ს სხვა  სამეცნიერო-ფანტასტიკური/სპეციალური ეფექტების ჟანრის ფილმებშიც ითამაშა, მათ შორის: „ნახევრად ადამიანში“ (1955), „ბოლო ომში“ (1961), „კინგ კონგის გაქცევაში“ (1967) და „ნულოვან განედში“ (1969).

Toho-მ მოამზადა მუსიკალური პროდუქცია (მიუზიკლი) „ქარწაღებულნი“ ბროდვეის კომპოზიტორ-ლიბრეტისტ ჰაროლდ როუმთან ერთად თავისი ახალი საიმპერატორო ბაღის თეატრისთვის 1970 წელს. სპექტაკლს მთავარი პერსონაჟის სახელი ერქვა — „სკარლეტი“. ტაკარადა თავდაპირველად მოაზრებული იყო რეტ ბატლერის როლისთვის. თუმცა, უბედური შემთხვევის შედეგად მიღებულმა დაზიანებები (გადაღებისას იგი ჩამოვარდა ბულდოზერიდან) მსახიობს ხელი შეუშალა ამ სასცენო პროდუქციაში მონაწილეობაში., p.154.

ტაკარადამ სტუმრად გამოვიდა კაიჯუს გულშემატკივრების ყოველწლიურ კონვენციაზე G-Fest XVII-ზე 2010 წელს, და კვლავ G-Fest XIX-ზე 2012 წლის ივლისში, G-Fest XXIII-ზე 2016 წლის ივლისში და G-Fest XXVI-ზე 2019 წელს. მან მიიღო G-FEST-ის Mangled Skyscraper Award — სპეციალური ჯილდო 2010 წელსhttps://en.wikipedia.org/wiki/G-Fest და G-FAN-ის სიცოცხლის მიღწევების ჯილდო 2019 წელს. იგი ცნობილი გახდა, როგორც G-FEST-ის ნათლია. 2013 წლის 27 მარტს ტაკარადამ გადაიღო სარეკლამო ფოტოები რეჟისორ გარეთ ედვარდსთან ერთად Legendary/Warner Bros-ის გოძილას რიმეიქის გადასაღებ მოედანზე, რაც მიუთითებდა გარკვეულ კამეოზე ახალ ფილმში. მისი სცენები გადაიღეს, მაგრამ საბოლოოდ ამოჭრეს ფილმიდან. თუმცა, მსახიობი იგი მაინც არის ფილმის ტიტრებში, როლების შემსრულებელთა ჩამონათვალში. 

ფილმოგრაფია

ტელევიზია

 „შირატორი რეიკო გოზაიმასუ!“ (1993) — შოტარო ჰაკუჩო
 „ტოკუგავა იოშინობუ“ (1998) — ტაკაცუკასა მასამიჩი
 „ჩემი ცისფერი ცა“ (Watashi no Aozora) (2000) — ჯოჯი მურაი
 „პრინცი შოთოკუ“ (Shōtoku Taishi) (2001) — მონონობე ნო მორია
 „ლოკერის ჰანაკო-სანი“ (Rokkā no Hanako-san) (2002) — კაიჩო ტაცუმი
 „ღრუბლები გორაკის თავზე“ (2009) — ფუჯინო სუსუმუ
 „მიხაკი“ (Carnation) (2011) — სეიზაბურო მაწუზაკა
 „ქეისეი“ (2015) — იკედა შიგეაკი

გახმოვანება (იაპონური ვერსია)

 „კატები“ (Cats, 2019) — გასი „ასპარაგუსი“, თეატრის კატა (იან მაკკელენი)
 „დოქტორ დულითლი“ — დოქტორ დულითლი
 „მკვლელების რიგი“ (Murderers' Row) — მეტ ჰელმა

ანიმაცია

 „ალადინი“ (1992) — ჯაფარი (დისნეი)
 „დისნეის თაგვის სახლი“ (Disney's House of Mouse) — რატიგანი, ჯაფარი
 „დიდი თაგვის დეტექტივი“ (The Great Mouse Detective) — რატიგანი
 „ვარსკვლავური ომები: მეამბოხეები — სეზონი 3“ (Star Wars Rebels) — ბენდუ

ვიდეო თამაშები

 Kingdom Hearts (2002) — ჯაფარი
 Kingdom Hearts II (2005) — ჯაფარი
 Kingdom Hearts Re:coded (2010) — ჯაფარი

ატრაქციონი

ტოკიოს დისნეილენდის ატრაქციონი: Country Bear Jamboree — ჰენრი

პირადი ცხოვრება

1966 წელს ტაკარადა დაქორწინდა იაპონელ სილამაზის დედოფალ აკიკო კოჯიმაზე. წყვილს შეეძინა ქალიშვილი, მიჩირუ, 1967 წელს. ისინი განქორწინდნენ 1984 წელს.

გარდაცვალება

ტაკარადა გარდაიცვალა 2022 წლის 14 მარტს ტოკიოს საავადმყოფოში, იაპონიაში, პნევმონიით გამოწვეული პრობლემების შედეგად, 87 წლის ასაკში.

წყაროები

 Ryfle, Steve (1998). "Akira Takarada: Mr. Handsome". Japan's Favorite Mon-Star: The Unauthorized Biography of "The Big G". Miami: ECW Press. გვ. 94–95. ISBN 1-55022-348-8.
 Tanaka, Tomoyuki (1983). The Complete History of Toho Special Effects Movies (იაპონურად). Toho Publishing Business Office. ISBN 4-924609-00-5.
 სხვადასხვა სტატია: Nikkan Sports, The Japan Times და Yomiuri Shimbun-დან.

რესურსები ინტერნეტში

 IMDB-ზე: Akira Takarada
 Complete Index to World Film-ზე: AKIRA TAKARADA

 სქოლიო